section_heading: Naoružanje
paragraph_text: M242 Bushmaster je primarno naoružane Bradleyja. Riječ je o 25&nbsp;mm topu s integriranim mehanizmom dvostruke dostave streljiva te daljinskim odabirom streljiva. Samo streljivo se nalazi u dva spremnika gdje jedan ima 70, a drugi spremnik 230 komada granata. Dok je ukupno 300 granata spremno odmah za paljbu, dodatnih 600 granata se nalazi u zalihi tako da M2 raspolaže s ukupno 900 granata. Streljivo je pohranjeno u dva spremnika jer jedan raspolaže s protuoklopnim potkalibarskim M791 APDS-T granatama s traserom, a drugi spremnik ima M792 HEI-T visoko eksplozivno-zapaljive granate, također s traserom radi lakšeg praćenja putanje granate. APDS-T streljivo pokazalo se vrlo učinkovitim tijekom Zaljevskog rata uništivši mnogo iračkih vojnih vozila, uključujući i nekoliko sovjetskih T-55 tenkova. Čak postoje i neka izvješća da su uništeni i neki irački T-72 iz neposredne blizine. Za M242 Bushmaster je naknadno razvijeno M919 APFSDS-T streljivo koje sadrži penetrator s osiromašenim uranijem To streljivo upotrebljavalo se 2003. tijekom američke invazije na Irak u operaciji Iračka sloboda.